Mai világirodalom

A "világirodalom" kifejezést először Goethe használta, jelezve, hogy van valami egész, ami a nemzeti irodalmakat ha egységessé nem is, de összetartozóvá kovácsolja. 

Két világháború, forradalmak és haláltáborok adják a XX. század írói számára a feladatot, a megírás kötelezettségét. Különféle nemzetiségű, sorsú és stílusú írók művei alapján ismerjük meg az egyetemes és jellegzetesen egyéni irodalmat. 

Dráma a XX. században

A 20. sz. első felének drámaírói olyan drámai forma kialakításán fáradoztak, amelyben lehetővé válik a korszak ellentmondásainak és konfliktusainak megragadása. Utat engedtek a lírai, epikai, filozófiai elemek behatolásának a drámába, melyek a hagyományos drámaszerkezet felbomlását eredményezték. Ezek az elemek megváltoztatták a műfaj sajátosságait.

Az események jelen idejű kibontakozását gyakran az elbeszélés váltja fel. Megjelenik az elbeszélő (narrátor), aki a múltbéli eseményeket idézi fel.

A modern dráma jelei a legkövetkezetesebben Brecht-nél jelentek meg. Színházát epikus színháznak nevezte, a cselekményt dalbetétekkel szakította meg.  Brecht a 20. sz.-i drámaírás és színházművészet egyik jelentős megújítója, és emellett költő is volt.

Bertold Brecht Augsburgban született, jómódú polgári családban 1898-ban. A müncheni egyetemen orvostanhallgató volt, amikor 1918-ban behívták katonának.

Érdeklődése a színház felé fordult: Münchenben volt dramaturg és rendező, majd Berlinbe ment. A fasiszta uralom idején emigrációban élt. 

Amerikában telepedett le. 1947-ben visszatért Európába, s feleségével, akivel alakítottak egy színtársulatot. 

Brecht gyökeresen szakított a hagyományokkal -> melyben a nézőt a színház a cselekmény részesévé kívánja tenni, érzelmileg akar hatni rá. 

Brecht szerint az epikus színház tárgyilagos problémákat tárjon a néző elé, teremtsen távolságot néző és színpad között és hasson az értelemre.  A tanításban látja a színház feladatát, drámái nemcsak lelepleznek, hanem gondolkodtatnak is. Óvja a színészt és a közönséget az azonosulástól, a darabtól gondolati hatást vár.

A görög színház példájára ő is használja az elidegenítés külsőleges eszközeit, pl. az álarcot a színészek arcán. 

Brecht csaknem valamennyi darabja átírás. Nem új történeteket talál ki, hanem a már ismert mesét új módon mondja el, valami mást lát meg bennük.

Első korszakának (1918-1928) darabjait a lázadás, a polgárellenesség, az emberi gyarlóság groteszk megjelenítése jellemezte.

Második korszakában (1929-1931) a napi politika szolgálatába állította munkásságát, és oratóriumszerű tandrámákat írt. Ezeket a darabokat az elvontság jellemzi. 

Harmadik  korszakában a művek az emigráció alatt születtek, amikor el kellett hagynia Németországot. Ennek a korszaknak az egyik legjobb műve a :

Kurázsi mama és gyermekei

A Kurázsi mama és gyermekei (1939) a harmincéves háború idején játszódik. Brecht a témát egy XVII. szd-i regényből vette. Az epikus szerkezetű dráma 12 év eseményeit tárja elénk 12 jelenetben. A mű egy tételt fejt ki: a háború minden emberi érték romlását, pusztulását idézi elő. Az író ennek a tételnek az igazságáról akarja a nézőt elgondolkodtatni.

A központi figura Fierling Anna markotányosnő, akit az emberek Kurázsi mama néven ismernek, megpróbál alkalmazkodni a háború rendjéhez. Egész életvitelét, magatartását ez az alkalmazkodás szabja meg. Életelvét a Nagy Kapituláció dalában fogalmazza meg a legvilágosabban: aki boldogulni akar, annak "nyelni kell, nyelni kell, nincs más oltalom". 

A markotányosnő sokat tud a háborúról. Csak a legfontosabbat nem tudja: az öldöklést, az embertelenséget nem lehet büntetlenül szolgálni. A háború tönkreteszi őt is. Kurázsi mama azonban nem tanul szenvedéseiből, és megint nekivág a kalmárkodásnak. Kurázsi mama alakja nem egysíkú és egyszerű. Nem tudjuk egyértelműen elítélni hibáiért, mert látjuk, hogy egy elvadult világ áldozata, őrült erők játékszere. Látjuk benne a gyermekeit reménytelenül védő anyát, az emberséges életre vágyó nőt, a kiszolgáltatott, megcsúfolt, szánandó embert is. Értékeljük hihetetlen élni akarását, a nehézségeken úrrá levő okosságát, de látjuk életvitelének csődjét is: a háború eszközévé, bűneinek megtestesítőjévé lesz, és önköréből kitörni nem tudva húzza kacatokkal teli szekerét. Figurája így válik tragikusan groteszkké: egyszerre nagy és kicsinyes, szánnivaló és nevetséges, okos és korlátolt. 

Kurázsi mama megalkuvó magatartásának, egyre embertelenebb elvakultságának ellenpólusa Kattrin hősiessége. Kifejező gesztusai és az eseményekre való reagálásai nagyon sokat elmondanak a háború borzalmáról és kegyetlenségéről. 

- Mondanivalója a műveinek: hogyan találhatja, meg az ember önmagát a világban.

Szintén 20. sz-i, svájci német drámaíró Friedrich Dürrenmatt. 1921-ben született, és 1991-ben halt meg. A 40-es évek közepétől írt. Eleinte szatírikus bűnügyi történeteket, majd tanulmányokat, esszéket, hangjátékot, regényt és novellákat is. Mindenek előtt azonban igazi területe a dráma.

Brecht óta a német nyelvterület világszerte legsikeresebb drámaírója. A legnagyobb hatást Brecht gyakorolta művészetére. Példaképéhez hasonlóan  őt is a politika, a közélet problémái foglalkoztatták leginkább.

Dürrenmatt egyike a világ leggyakrabban játszott drámaíróinak. Darabjai tézisdrámák, mesterségesen konstruált cselekménnyel és figurákkal, akikről az író el akarja hitetni, hogy hús-vér emberek. Ez a törekvése azonban csak a legjobb műveiben sikerül.

Színpadának távolibb, de szinte mindig jelenlévő komponense a középkor hatása.  Hősei filozófiai eszmék szószólói.

Írói alkatából hiányzik a líra, nem tud azonosulni figuráival.

Műveiben gyakran elárulja a világból való elvágyódását. Ilyen műve a :

Fizikusok c. tragikomédiája is, melyet 1962-ben írt.  

A „Fizikusok" a kor nagy világveszedelmének példázata. Az atompusztulás lehetőségéről szól. A fizikusok kezében tömegpusztító hatalom van, az imperializmus nemcsak várja, de el is várja, hogy a tudósok szolgálják a világpusztítás előkészítőit. A legnagyobb tehetségű fizikusok pedig nem akarnak a legnagyobb bűn bűntársai lenni. Néhányan egymástól függetlenül elmebetegnek mutatják magukat és elmegyógyintézetbe költöznek. Ők a békéért küzdenek, az őrültekházának valóban őrült lakói azonban világpusztítást készítenek elő. A kórház vezetősége is a pusztító politika szolgálatában áll. A kórház igazgatónője a pusztítás démona. Felismeri, hogy a néhány különös beteg nem beteg, hanem lángelme. Ezek nagy tudásukkal azon töprengenek, hogyan lehet megakadályozni a világpusztulást, amelyhez máris számos eszközt adnak. Tehát védekezni kell ellenük. Az igazgatónő tudja is a módját. Elmekórházát átváltoztatja jól őrzött börtönné, vasrácsok őrzik az ablakokat és ajtókat. Akik küzdeni tudnának a világveszedelem ellen, reménytelen rabok. A tudomány jól tudja szolgálni a pusztulást, de tehetetlen a pusztító szándékok ellen. - Ebben az úgyszintén szimbolikus játékban alig van vidám mozzanat, legföljebb borzongató groteszkség.

Próza a XX. sz.-ban

A 20. sz.-i német nyelvű irodalom kiemelkedő alakja Thomas Mann (1875-1955). Hosszú alkotói pályáján kezdettől fogva remekműveket alkotott. Irodalmi szerepe Goethééhez hasonlítható: egy korváltás időszakában született meg összegző és előremutató életműve, melyben kiteljesedik az emberi és a művészi törekvés.

Lübeckben született 1875-ben, egy nagy tekintélynek örvendő családba. Saját gondolatai szerint a komolyságot apjától, a művészi hajlamot pedig anyjától örökölte. 

Fiatalkori szellemi érdeklődését "hármas csillagzata", Schopenhauer, Wagner, Nietzsche eszmevilága határozta meg. 

Világképét, az irodalomról való felfogását az orosz irodalom, Tolsztoj, Dosztojevszkij, Csehov iránti szeretete is befolyásolta. Fiatalkori novelláira különösen Csehov írásai voltak nagy hatással. 

Mann prózája erősen intellektuális (értelmi) jellegű. Reálisan (valóságosan) megjeleníti az élet konkrét tényeit. 

Szánalommal és megértéssel vegyülő iróniával szemléli a világot és az embereket.

Műveinek központi témája: a művész helye a modern világban. Áthidalhatatlan ellentétet lát a művész és a polgár között. Az élet a mindennapi pályán fut, a művésznek pedig ettől el kell határolnia magát, egy átlagon felüli világba. 

Az első világháború ideje "antidemokratikus tévelygésé"-nek időszaka, amikor úgy látta, hogy a demokrácia ellentétben áll a németség ősi jellegével. A háború végén már revideálni kezdte konzervatív-nacionalista nézeteit, majd fokozatosan eljutott egy demokratikus, humanista szemlélethez. A fasizmus ellen írásaiban, előadásaiban, rádióbeszédeiben is fellépett.

1926-ban Nobel-díjat kapott. 

1933-ban elhagyta Németországot, a fasizmus elől Svájcba emigrált. Ezért Hitler megfosztotta állampolgárságától és doktori címétől. 1938-ban Amerikába emigrált, és csak 1952-ben tért vissza Európába. Svájcban telepedett le. 

Mario és a varázsló

A Mario és a varázsló 1930-ban jelent meg, s a történet természetes, olaszországi élményen alapul. Az értelmezők Cipollát sokszor azonosították Mussolinivel, s a novellát szimbolikusnak tekintették, pedig erről szó sincs. Thomas Mann az olasz fasizmust jeleníti meg, közvetlenül beszél arról a fojtogató levegőről, egy sereg ellenszenves mozzanatról, amely Cipolla estéjén válik démonikussá és öntudatos ember számára valóbban elviselhetetlenné. 

A Mario és a varázsló útibeszámoló, így természetesnek tűnik, hogy már a második mondatban szinte összefoglalja a később történteket. Tanulmányszerű a felvezetés Torre di Veneréről, a nyaralóhelyekről. A részletező előkészítést majd az elbeszélés vége felé az egyre sűrűsödő, felgyorsuló események ellensúlyozzák. 

Cipolla nevetséges öltözetben, nevetséges mozdulatokkal érkezik, mégsem hat komikusan. 

A figura az első pillanattól kezdve félelmetes. Nyomorék, aki kisebbrendűségi érzését nem is igyekszik leplezni. testi torzulásához a lélek torzulásai is vezet. Mindenkit bábszerű engedelmességre kényszerít, ő maga demagóg szólamokkal is uralkodik, bár tehetséges hipnotizőr. Cipolla meggondoltan választja ki "partnereit". Megalázza, meggyötri őket, míg nem tudnak magukról. Csak Mario az, aki eszmélésekor lelövi a varázslót. Ez rettenetes, mégis fölszabadító. 

Cipolla nem magányos, mert gonoszsága nem létezhet a közönség, a többi ember részvétele nélkül. A mű egy látnoki írás. Minden értéke ellenére nem a legjobban sikerült műve Mann-nak. Összefoglaló tanúsága pedig: a golyó csak az embert ölte meg, az eszmét, amit képviselt, nem.

Ernest Hemingway alakját már életében valóságos legendakör vette körül. A halász, vadász, a bokszoló, a borivó, a partizánvezér író legendáját, és ennek kialakulását ő maga is elősegítette. 

A 20. sz. egyik legismertebb amerikai írója. 1899-1961 között élt. Erősen kötődött az európai kultúrához, témái is nagyobb részt európaiak.  Sikeresen egyesíteee a két kontinens kultúráját: amerikai és európai egyszerre, így válnak művei egyetemessé. Annak ellenére, hogy jól tanult, nem tanult tovább, hanem az újságírást választotta.

Hemingway elsősorban novellista volt, legjobb művei novellák és hosszú elbeszélések. Alapvető élménye a brutalitással, az erőszakkal való találkozás.

Az I. világháborúban önkéntesként harcolt Olaszországban.  Kalandos élete volt, részt vett mindkét háborúban, polgárháborúkban. Több baleset és sebesülés érte, ami éppoly része élete legendájának, mint 4 házassága.

Betegségekkel bajlódva, 1961 nyarán öngyilkos lett amerikai otthonában.

1954-ben Az öreg halász és a tenger c. művéért megkapta a Nobel-díjat. A szakirodalom az író kevésszámú, nem önéletrajzi indíttatású művei közé sorolja be ezt a történetet, mégis az öreg halász alakját, személyiségének jegyeit saját személyéből formálta. Ez az alak jelképes, az azonosulást viszont az adja, hogy az író is halász volt, öreg volt, és kész volt az élet összegzésére. 

A mű, a cím alapján akár népmese is lehetne. A mesék azonban szerencsésen szoktak véget érni, itt viszont a halász vereséget szenved, nem képes megoldani a vállalt feladatot. 

A mű fő motívumai között fontossági sorrend aligha van, hiszen mind egymásra utalnak. A halászat az egyik legősibb mesterség, mely egyszerűnek látszik, mégis rengeteg tudást és kitartást igényel. 

A másik fontos motívum, hogy a halász öreg. Számos vonás hangsúlyozza ezt, hiszen sok minden csak „volt”, tehát elmúlt az életében. A fogyatkozó életerő mégsem jelent teljes pusztulást, hiszen élete legnagyobb halát ejti el, minden segítség nélkül. Nem a hal győzi le, és nem is az öregség, hanem a körülmények.

Következő motívum a hal. Ő a küzdelem tárgya, s ily módon az ellenfél. Megszerzése a megélhetés forrása. Mégis az öreg, a halat, testvérének tekinti : „szeretlek, tisztellek”, ennek ellenére a túlélésért meg kell ölnie.

Meghatározó motívum a tenger, amely az összes többit egységbe fogja. A tenger a leginkább jelképes.. benne van az élet, a halál, a teremtés, a pusztítás, a jó és a rossz. Beláthatatlan, bármikor elpusztíthatja az embert is, és mindezt közönyösen teszi. Tele van rejtéllyel. 

A tenger, a hal és a halász, mind a természet részei. Az ember azonban nemcsak a része, de ki is emelkedik belőle. Az embert főleg az különbözteti meg a többitől, hogy él benne a remény, és ez végig jelen van az öreg gondolataiban is. 

Időbelisége két síkú. Egyrészt az egyén ideje létezik, melyben a vereséget maga az öregség és a cápahad adja. Emellett azonban fennáll a győzelem is, hiszen a halat elejtette, és az „amíg élek, harcolok” magatartás is a győzelmet szimbolizálja. Másrészt az idő az emberiség ideje is, hiszen az időtlenségbe átcsapva a pozitív eszmeiség a meghatározó, hogy az ember legyőzhetetlen. 

Megfogalmazódik az emberek egymásra utaltságának gondolata is, hiszen sikeresebb lehetett volna az öreg, ha a fiú ott van vele.

Hemingway írói munkájának középpontjában az emberi lét alapkérdései állnak: élet  -- halál,

Élet -- szerelem, élet -- küzdelem.

Műveiben általában a férfias világot ábrázolja, a küzdelemnek azok az elemei foglalkoztatják, ahol fontos a személyes és a fizikai helytállás.

Meghatározó témái a halászat, a vadászat és a háború. Mindegyikben szerepe van az ügyességnek, a bátorságnak, a fizikai erőnek, az értelemnek. 

Mindezek fellelhetők ebben a művében is.

Albert Camus (ejtsd: Kamü)

(1913-1960)


Francia regényíró és filozófus. A modern világ egyik legmaradandóbb alkotójának bizonyult. 

Apja francia földmunkás volt, és az első világháborúban halt meg, anyja pedig írástudatlan spanyol asszony volt, aki a férje halála után mosogatással, és takarítással kereste meg a kenyerét. Camus ösztöndíjat kapott, az algériai egyetemen filozófiát tanult, de tüdőbaja miatt meg kellett szakítani tanulmányait. 1934-ben tagja lett a kommunista pártnak, de 1937-ben kilépett a pártból és megalapította a Munka Színházát, amely a néphez kívánt szólni. A második világháborúban be akart állni a katonaságba, de egészségi állapota miatt visszautasították. 1940-ben baloldali magatartása miatt kiutasították Algírból. Ekkor Párizsba költözött, Sartre barátja, és egzisztencialista körének a tagja lett. Az egzisztencializmus és az antifasizmus kötötte össze őket. A német megszállás idején a németek ellen harcolt. 1956-ban a magyar forradalom mellé állt és kivált a francia baloldalból. Úgy tartotta, hogy a nyugati baloldali pártok csak „az ellenségem ellensége a barátom” alapon fedezik a Szovjetunió tevékenységét. 1960-ban autóbalesetben meghalt. 

Az egzisztencializmus (létezés) az emberi létezés törvényeit akarja megfogalmazni, a szubjektumot helyezi minden elé. A szabadságunk miatt választanunk kell, ez a választás szorongást okoz. Vallja, hogy az emberi lét abszurd, értelmetlen, az ember szükségszerűen magányos és szorongó. Ugyanakkor elemzi az emberi létet a modern világban. A létnek két változata van, az egyik az autentikus, lényegi lét, amikor az ember tudatosan szembenéz a halállal, nincsenek illúziói, és a feladata a létértelmezés. A másik a nem autentikus lét, amikor az ember elveszik a mindennapokban, felszínes lesz, a lét lényegét nem ismeri fel soha. 

A. Camus igen sokszor foglalkozik műveiben az abszurddal, és a lét abszurditásával. A lét értelmetlen, kívülről senki sem ad értelmet neki, és nem is fog igazságot tenni. Az ember maga alkotja meg életének az értelmét, ez a lényege a Camus-i gondolatoknak. 1957-ben kapott Nobel-díjat.


A közöny: 

A mű eredeti címe „Az Idegen”. 1940-ben íródott, és 1942-ben jelent meg először. Ez a kisregény hozta meg az igazi hírnevet számára.  

A kisregény forrásai francia moralisták, például Voltaire, a XIX. századi orosz irodalom, és a XX. századi világirodalom, Kafka és Hemingway. 

A mű két, illetve három részre osztható, attól függően, hogy a börtönről, siralomházról szóló befejező részt hozzátesszük a második részhez, vagy egy burkolt harmadik részként értelmezzük. 

A regényben egy-egy fejezet nagyjából egy nap eseményeit írja le. A kisregény két fő része viszont a spontán események sorozata, és az ugyanilyen spontán események, csak már a per alatt. 

Az első részt lezárt múltban írta a szerző. Alárendelő mondatokból áll, és a mondatok között ok-okozati kapcsolat van. Az elbeszélő elzárkózik Mersault-tól, ugyanúgy ahogy a körülötte lévő világ is. 

Az első rész jósjelei már utalnak a későbbi eseményekre, például a temetésen úgy látja, mintha az öregek bíráskodni akarnának felette, már itt megjelenik a napfény, amely elvakítja, és a pap itt is „fiam”-nak szólítja, mint a börtönben. 

A második rész már irodalmibb és megjelenik benne a jogi nyelv, illetve a függő beszéd. Ez már kicsit személyesebb, az elbeszélő a kitaszított szereplő mellé áll a bírákkal szemben, de az objektivitása megmarad. Ebben a részben újabb motívum jelenik meg, ez pedig a távolságtartás. E/3-személyben beszél de a részrehajlástól távol áll. 

A két rész befejezése két különböző halált mutat be, és állít szembe egymással. 

Az arab akarata ellenére halt meg, míg Mersault tudatosan fogadja el a halált. 

A főszereplő egy magányosan élő algériai kishivatalnok, aki idegen a társadalomban. Személyisége az elidegenedettséget jeleníti meg a köznapi életben. Számára csak a jelen létezik, a múlttal és a jelennel szemben is közönyös, nem volt beszédtémája az anyjával, hát beadta az öregek otthonába. Marie-ba nem volt szerelmes, de ha ez a lányt boldoggá tette volna, akkor elvette volna feleségül. Elfogadja Raymond barátságát és segít is neki tőrbe csalni a volt szeretőjét, azzal, hogy megírja helyette a levelet, de nem érez iránta különösebb vonzódást. Cselekedeteit is elsősorban a pillanatnyi helyzet, az érzéki benyomások határozzák meg. 

Azt tartja fontosnak, ami a természeti lét szempontjából fontos. Arra, hogy miért közönyös a mű elején megszólaló ápolónő ad magyarázatot, ha az ember nem siet, akkor napszúrást kap, ha pedig siet, akkor meghűl. Ez a gondolat később a börtönben jut eszébe és rájön, hogy nincs kiút, mert minden út úgyis a halálhoz vezet. 

Értékrendje is más, mint a körülötte élő embereknek, pontosan ezért nem értik meg őt a bíróságon, a társadalom képmutatását, céljait nem tudja, és nem is akarja elfogadni. Majdhogynem állatias létet él, nincsenek érzései, igényei, gyengeségei, ő csak fizikailag kötődik a dolgokhoz, nincsen számára jó, illetve rossz.  

A bírák az eseményekből próbálnak meg következtetni a főszereplő személyiségére. A tárgyalás során szörnyeteget próbálnak belőle faragni, de ő jóindulatúan közönyös. Azért látják őt szörnyetegnek, mert nem hazudik nem létező érzelmeket, gyöngédséget, együttérzést, lelkiismeret-furdalást, nem fedi el a maga ürességét közhelyekkel és frázisokkal, mint környezete. 

A műben megjelenik a Sziszüphoszi mítosz, a főszereplő sztoikus közönyt vesz magára, így boldog tud lenni, mert csak az érzékszervei kötik össze őt a világgal. Nem érdekli sem a múlt, sem a jövő, bár azt meg is említi a műben, hogy fiatalkorában még ambiciózus volt. 

Az abszurd létezést csupán a szabadság által vethetjük meg.  

A műben igen fontos a véletlen szerepe, a motiválatlan gyilkosság, hiszen pont azzal a szándékkal vette magához a fegyvert, hogy a barátja nehogy valami bajt csináljon vele. Amikor meg ott áll az arab előtt, akkor sem akarja lelőni, a szemébe süt a nap, és idegesítően villog a kés az arab kezében, a napfényben. Annak ellenére, hogy nem akarta megölni az arabot érthetetlen a bírák számára, hogy miért várt az első és az azt követő lövések között egy kicsit, hiszen akkor már csak a földön fekvő hullába lőtt bele. Ez az, amit ő sem tud megmagyarázni a mű során. 

Mersault nem hazudik, nem akarja menteni magát, emiatt egy kicsit titokzatos a regény, ami a különleges és az abszurd létet mutatja be.

A Közöny a világirodalom egyik legtökéletesebb bűnügyi története. A klasszikus realista poétika változatát teremtette meg Camus, s ezzel lehetővé tette a 20. sz.-i köznapi ember legelvontabb gondolatainak az átélését.

A XX. sz.-i szovjet-orosz irodalom egyik, sokak szerint a legnagyobb alakja Mihail Bulgakov. (1891-1940)

Nemcsak élete zajlott mostoha körülmények között, de művei is a meg nem értés, a kéziratban való kallódás időszakait élték meg. Halála után is sokáig ez volt a helyzet, csak a 60-as évek végén jelent meg fő műve, A Mester és Margarita, és szinte azonnal a világirodalom szerves része lett. A mű bizonyíték volt arra, hogy írója a hatalommal és annak kívánalmaival meg nem alkudva is képes volt életművét létre hozni.

Kijevben született 1891-ben. Szülei tanárok voltak, de édesapját korán elvesztette. Ő volt a legidősebb gyermek, 1916-ban végezte el az orvosi egyetemet. 

A győztes bolsevik forradalom fénykorában óriási kavargása volt a különböző eszméknek és különböző törekvéseknek. Ő maga lelkesen hitt a szocializmus emberséges eszméiben, de materialista soha nem tudott lenni, bár kritikával szemlélte az idealista elképzeléseket is. A szép eszme előterében észrevette a megvalósítás embertelenségeit. Bár az ellenforradalmat elutasította, de felismerte, hogy az ellenforradalmárok érveiben is található némi igazság. Ezért kezdettől fogva afféle „útitárs"-nak tekintették. Később már annak se, inkább belső emigránsnak, álarcos ellenségnek.

Előbb újságíró lett. Szellemes, gyakran szatirikus krónikása a kavargó világnak. Közben személy szerint is egyre közelebb került a színházhoz. Közben megjelentek regényei. Ezeket a kritika néha igen dörgedelmesen bírálta, az olvasóközönség viszont elismeréssel fogadta őket. A legsikeresebb regények témáit drámaként is megírta. Jó érzéke volt a hatásos jelenetek felépítéséhez és a szemléletes jellemek megformálásához.

1940-ben vesebetegségben halt meg.

Kötetei csak 1962-től jelentek meg, Magyarországon pedig 1968-tól olvashatjuk műveit.

A világirodalom legösszetettebb, legtöbbértelműbb művei közé tartozik A Mester és Margarita c. regény. A többértelműség jelen van a mű szerkezetében, a szereplők megítélésében, a tér- és időkezelésben, a hangnemben, a motívumokban, és így az elemzés szempontjából fontos kérdésekben sem jutott egységre a szakirodalom.

Tekintették már humoros regénynek, szimbolikus alkotásnak, vallásos műnek, kiábrándultnak és bizakodónak.

Ez a különös regény sajátosan vegyít három cselekményvonulatot: 

-egy fantasztikus történetet a Sátán kalandjairól és tevékenységéről a Szovjetunióban, 

-egy reális eseménysort az akkori hétközbeni élet jellemző mozzanatairól, 

-és egy nagyon érdekes, nagyon szép történetet Jézus és Poncius Pilátus helytartó kapcsolatáról. 

Ez a jelen idejű cselekményekkel párhuzamos mozzanatsor némileg kapcsolódik a „Moliere" konfliktusához: itt is a Szellem embere és a Hatalom között feszülő kibékíthetetlen ellentét jelenik meg. Bulgakov Pilátusa tulajdonképpen jóindulatú, becsületes ember, de a hatalom, a hivatal, az uralmi rend képviselője, akinek úgy kell ítélkeznie, ahogy a hatalom rendszere előírja.

Egyszerre fantasztikus, szimbolikus és reális történetsorok párhuzama. Nagyon szépen és nagyon érdekesen megírt mű. Ma már nyilvánvaló, hogy az igazi remekművek közé tartozik.

Természetesen életében nem jelenhetett meg, de még a halála után is évtizedeknek kellett eltelniük, amíg előbb a szovjet, majd a világirodalom köztulajdona lett ez a nagy regény.

Mester és Margarita

Bulgakov Mester és Margarita címu regényében, a XIX. századi polgári irodalom egyik vonulatát folytatva a megváltó nőalak megrajzolásával Gretchen és Szonya alakjának kiteljesítését és megújítását adja. Mihail Bulgakov a sztálini Szovjetunió viszonyai között élve, főművében - a sokáig kéziratban lappangó és csak a hatvanas években megjelent alkotásában - egyszerre ábrázolja a harmincas évek konkrét szovjet valóságát és meséli újra az emberi lét alaptörténeteit, Jézus történetét és a Faustot. (Goethe műve a legfontosabb előzményének tekinthető.) Margarita, a központi nőalak csak a regény második felében jelenik meg, de ettől kezdve meghatározóvá válik. Perdita figura ő, de sajátos értelemben. Eladja magát, de csak egyvalakinek: szerelem nélkül férjhez megy, és sokáig szinte vegetatív életet él. Gazdag és nyugodt, de értelem és cél nélküli az élete. Amikor megismerkedik a Mesterrel, minden megváltozik. Igazi őszinte szerelem ébred köztük, amely mindkettőjük életét megváltoztatja. A Mester művész. Jézusról írt regényét azonban nemhogy nem adják ki, hanem szabályos bűncselekménynek tekintik a huszas évek Szovjetuniójában. Margarita a döntő pillanatban hibát követ el. Magára hagyja szerelmét, hazamegy, hogy végleg szakítson a férjével, de ezalatt a Mester elégeti a kéziratot és eltűnik. Az olvasó már tudja az előzményekből, hogy elmegyógyintézetben van. Margarita azonban nem tudja ezt, szerelme hollétét nem tudja kidríteni, tehát visszatér férjéhez, de belülről meghal. Már nem érdekli a saját magával szemben elkövetett árulás. Ekkor kísérti meg őt Azazello személyében az ördög. Meghívót kap a Sátán (Woland) báljára, s azt az ígéretet, hogy visszakaphatja szerelmét. Margarita vállalja a kihívást és végigcsinálja a próbát. Bebizonyítja együttérzését és önzetlenségét is, amikor a bálon elvégzett háziasszonyi teendőiért jutalmul először nem a Mester szabadságát, hanem egy szenvedő lélek megváltását kéri. Ezzel mindkettőt eléri, Frida megváltódik, a Mester és Margarita pedig együtt érdemli ki az örök nyugalmat. 

Margarita figurájában nagyon erősen bontakozik ki a szerelmes nő férfit megváltó szerepe, amelynek előzményeit nemcsak Goethe Gretchen (Margit!) alakjában, hanem a teljes XIX. századi orosz irodalomban, sőt a modern lírában is szemlélhetjük
A mû - sajátos módon - összegzõje, átfogó beteljesítõje kora regényírásának, annak csaknem valamennyi európai áramlatát magába ötvözi, nemegyszer késõbbi fejleményeket is elõlegezve: túlszárnyalja a húszas évek csodakeresõ regényeit; mítoszátiratait, mitológiai regényvariánsait; a filozófia, a valódi bölcselet irányába mozdítja el az esszéregény alakzatait; fantasztikus realizmusra vált, megõrizve az orosz irodalom nagy realista vonulatának erényeit, de közvetlenül is visszautal a romantika furcsán megcsavart arabeszkmûvészetére; egy regény regényét alkotja meg.

